मंदिर के तंत्री (मुख्य पुजारी) कंडारारू राजीवरू और मेलशांति (मुख्य पुजारी) उन्नीकृष्णन नामबूथिरी ने मिलकर शाम पांच बजे गर्भगृह के द्वार खोले और हजारों श्रद्धालुओं ने मंदिर में प्रवेश किया. मंदिर अधिकारियों ने कहा कि सोमवार को कोई विशेष पूजा नहीं होगी और रात दस बजे इसके द्वार बंद कर दिए जाएंगे. इसके बाद मंगलवार को दरवाजे फिर खुलेंगे. मंगलवार को त्रावणकोर के आखिरी राजा चिथिरा थिरुनल बलराम वर्मा के जन्मदिवस के अवसर पर विशेष पूजा 'श्री चित्रा अत्ता तिरूनाल' होगी.